
Nr.12538 din 30.09.2026
ANUNȚ DE CONCURS
pentru ocuparea funcțiilor contractuale de execuție vacante
în cadrul Cabinetului de Asistență Medicală Școlară – Creșa „Sfânta Ana”
Pentru publicare pe portalul posturi.gov.ro
      Prin prezenta adresă, vă solicităm pentru data de 30.09.2026 publicarea următorului anunţ:

Primăria Oraşului Abrud, judeţul Alba, organizează concurs în baza H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, a O.U.G. nr. 57/2019 privind Codul administrativ, cu modificările și completările ulterioare, și a legislației fiscal-bugetare în vigoare privind ocuparea posturilor din sistemul de sănătate și asistență medicală, pentru ocuparea următoarelor funcții contractuale de execuție vacante:

	1. Post: ASISTENT MEDICAL GENERALIST – 1 post
• Nivelul studiilor: Superioare de lungă durată (S) sau Superioare de scurtă durată (SSD)
• Durata timpului de muncă: Normă întreagă (8 ore/zi, 40 ore/săptămână)
• Tipul contractului: Durată nedeterminată
• Locul desfășurării activității: Cabinet Asistență Medicală Școlară – Creșa „Sfânta Ana”

	2. Post: MEDIC (Medicină generală / Medicină de familie / Pediatrie) – 1 post
• Nivelul studiilor: Superioare (S) – diplomă de licență în medicină
• Durata timpului de muncă: Fracțiune de normă – 1/4 normă (2 ore/zi, 10 ore/săptămână)
• Tipul contractului: Durată nedeterminată
• Locul desfășurării activității: Cabinet Asistență Medicală Școlară – Creșa „Sfânta Ana”


I. CONDIȚII DE PARTICIPARE LA CONCURS
1. Condiții generale (conform art. 15 din H.G. nr. 1336/2022):
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea faptei;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor.

2. Condiții specifice de participare:
A. Pentru postul de Asistent Medical Generalist (normă întreagă – 8 ore/zi):
• Studii universitare de licență absolvite cu diplomă în domeniul Asistență Medicală Generală (studii superioare de lungă durată – S) sau studii universitare de scurtă durată absolvite cu diplomă / diplomă de absolvire colegiu universitar de profil (SSD);

• Certificat de membru OAMGMAMR vizat la zi;

• Aviz anual pentru exercitarea profesiei de asistent medical eliberat de OAMGMAMR, valabil la data concursului;

• Asigurare de răspundere civilă profesională (malpraxis) valabilă pentru anul în curs;

• Vechime în specialitatea studiilor: minimum 2 ani vechime.
B. Pentru postul de Medic (normă parțială 1/4 – 2 ore/zi):
• Studii universitare de licență în domeniul Medicină, absolvite cu diplomă de licență. (Medicină generală / Medicină de familie / Pediatrie)
• Certificat de confirmare în gradul profesional de medic/ medic specialist / primar în specialitatea Medicină de Familie, Pediatrie sau Medicină Generală;
• Certificat de membru al Colegiului Medicilor din România (CMR) vizat la zi și aviz de exercitare;

• Asigurare de răspundere civilă profesională (malpraxis) valabilă pentru anul în curs;

• Vechime în specialitatea studiilor: minimum 5 ani vechime.
II. PRINCIPALELE ATRIBUȚII ALE POSTURILOR (conform Ordinului nr. 1503/2025)
Atribuțiile posturilor sunt stabilite în baza Metodologiei privind asigurarea asistenței medicale a antepreșcolarilor, preșcolarilor și elevilor, aprobată prin Ordinul MS/ME nr. 1503/2025, adaptate activității din cadrul cabinetului medical de creșă:

1. Atribuțiile Asistentului Medical Generalist (Creșă):
• Efectuează triajul epidemiologic zilnic al copiilor antepreșcolari la primirea în creșă și consemnează observațiile în registrul special de triaj;

• Izolează imediat copiii suspecți de boli infecto-contagioase în izolatorul unității, acordă îngrijirile necesare și anunță de îndată medicul și părinții/reprezentanții legali;

• Supraveghează starea de sănătate și dezvoltarea copiilor pe durata programului din creșă, monitorizând comportamentul, somnul și alimentația acestora;

• Acordă primul ajutor medical în situații de urgență (febră înaltă, convulsii febrile, traumatisme, aspirație de corp străin, reacții alergice) în limita competențelor și solicită serviciul de urgență 112 dacă situația o impune;

• Administrează medicația prescrisă de medicul specialist/de familie (numai cu acordul scris al părinților și la indicația medicului unității), respectând dozele și orarul recomandat;

• Participă la recoltarea probelor de alimente și la păstrarea acestora conform normelor de igienă; verifică zilnic starea de igienă a blocului alimentar și a sălilor de grupă;

• Verifică starea de igienă a spațiilor, mobilierului, jucăriilor, lenjeriilor de pat și respectarea circuitelor funcționale sanitar-epidemiologice din creșă;

• Completează și ține la zi documentele medicale (fișele medicale ale copiilor, carnetele de vaccinare, evidența bolilor cronice/alergiilor alimentare);

• Monitorizează starea de sănătate a personalului angajat din creșă la intrarea în tură și consemnează eventualele abateri;

• Desfășoară activități de educație pentru sănătate adresate părinților și personalului de îngrijire privind igiena, alimentația corectă și prevenirea bolilor transmisibile.

2. Atribuțiile Medicului de Medicină Școlară / Creșă (normă 1/4 – 2 ore/zi):
• Coordonează și îndrumă activitatea medicală și sanitar-igienică din cadrul Cabinetului Medical al Creșei „Sfânta Ana”; direct supraveghează activitatea asistentului medical;

• Examinează copiii la înscrierea în creșă, la revenirea după absențe din motive medicale și ori de câte ori starea de sănătate a unui copil o impune;

• Efectuează evaluarea periodică a dezvoltării somato-somatometrice și psiho-motorii a antepreșcolarilor și consemnează datele în fișele medicale individuale;

• Stabilește măsurile igienico-sanitare și antiepidemice în cazul apariției unor focare de boli transmisibile sau toxiinfecții alimentare în colectivitate și anunță Direcția de Sănătate Publică;

• Avizează zilnic sau săptămânal meniul alimentar pentru copii, asigurând respectarea normelor nutritive, calorice și a cerințelor de dietă hipoalergenică specifice vârstei 0-3 ani;

• Evaluează și avizează starea de igienă a spațiilor de joacă, dormitoarelor, grupurilor sanitare și a blocului alimentar, propunând conducerii măsuri de remediere;

• Asigură asistența medicală de urgență la nivelul cabinetului și coordonează intervențiile medicale în situații critice;

• Consiliază conducerea unității, cadrele didactice/îngrijitoarele și părinții în probleme de igienă, nutriție, vaccinare și prevenție pediatrică.

III. DOSARUL DE CONCURS (conform art. 35 din H.G. nr. 1336/2022)
3. Pentru înscrierea la concurs candidații vor prezenta un dosar care va conține următoarele documente:

           a) formular de înscriere la concurs, conform modelului prevăzut la anexa nr. 2 din HG 1336/2022;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) Document de evaluare psihiatrică (adeverință/aviz psihiatric eliberat de un cabinet de psihiatrie / unitate medicală abilitată), conform art. art. 39 alin. (4) din Legea asistenței sociale nr. 292/2011
j) curriculum vitae, model comun european.

(2) Modelul orientativ al adeverinței menționate la alin. (1) lit. e) este prevăzut în anexa nr. 3. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii

 Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei practice și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.(6) Documentul prevăzut la alin. (1) lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.

Actele prevăzute la literele b-e, vor fi prezentate şi în original în vederea verificării conformităţii copiilor cu acestea.

IV. CALENDARUL DE DESFĂȘURARE A CONCURSULUI
Concursul se va desfășura la sediul Primăriei Orașului Abrud din orașul Abrud, Piața Eroilor, Nr.1, cu respectarea termenelor prevăzute de H.G. nr. 1336/2022:
	Etapa concursului
	Data / Perioada
	Locație / Interval

	Publicarea anunțului de concurs
	30 septembrie 2026
	Portal posturi.gov.ro, site instituție și avizier

	Depunerea dosarelor de concurs
	30.09.2026 – 13.10.2026
	Zile lucrătoare, la sediul instituției

	Selecția dosarelor de concurs
	14 octombrie 2026
	Comisia de concurs

	Afișarea rezultatelor selecției dosarelor
	15 octombrie 2026
	Până la ora 16:00, la sediu și pe pagina de internet

	Depunerea contestațiilor privind selecția
	16 octombrie 2026
	Până la ora 16:00, la sediul instituției

	Soluționarea și afișarea contestațiilor
	19 octombrie 2026
	Până la ora 16:00, la sediu și pe pagina de internet

	PROBA SCRISĂ
	21 octombrie 2026
	Ora 11:00, la sediul instituției

	Afișarea rezultatelor la proba scrisă
	22 octombrie 2026
	Până la ora 16:00, la sediu și pe pagina de internet

	Depunerea contestațiilor la proba scrisă
	23 octombrie 2026
	Până la ora 16:00, la sediul instituției

	Soluționarea și afișarea contestațiilor
	26 octombrie 2026
	Până la ora 16:00, la sediu și pe pagina de internet

	PROBA DE INTERVIU
	27 octombrie 2026
	Ora 10:00, la sediul instituției

	Afișarea rezultatelor la interviu
	28 octombrie 2026
	Până la ora 16:00, la sediu și pe pagina de internet

	Depunerea contestațiilor la proba de interviu
	29 octombrie 2026
	Până la ora 16:00, la sediul instituției

	Soluționarea contestațiilor și afișarea REZULTATELOR FINALE
	30 octombrie 2026
	Până la ora 16:00, la sediu și pe pagina de internet


V. BIBLIOGRAFIE ȘI TEMATICĂ 
A. ACTE NORMATIVE COMUNE (AMBELOR FUNCȚII)
1. Ordinul ministrului sănătății și al ministrului educației nr. 1.503/6.821/2025 pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos:
Tematică asociată:
• Dispoziții generale, rolul asistenței medicale și categoriile de personal implicate (art. 1 – art. 5);

• Organizarea evaluării și supravegherii stării de sănătate, examinarea medicală de bilanț și examinările periodice ale antepreșcolarilor (art. 6 – art. 11);

• Rolul unităților de învățământ, procedurile operaționale în situații de urgență și regulamentul de ordine interioară (art. 13 – art. 18);

• Atribuțiile medicului și ale asistentului medical din creșe (Anexa nr. 1 și Anexa nr. 2 la Metodologie);

• Baremul minim de dotare cu instrumentar, materiale sanitare și medicamente de urgență în creșe (Anexa nr. 9);

• Documentele medicale necesare înscrierii/revenirii și evidențele primare din cabinetul de creșă (Anexa nr. 16, Anexele 16.1 – 16.3 și Anexa nr. 18).

2. Ordonanța de Urgență a Guvernului nr. 57/2019 privind Codul administrativ, cu modificările și completările ulterioare:
Tematică asociată:
• Partea a VI-a, Titlul III – Personalul contractual din sectorul bugetar: Capitolul I (Dispoziții generale), Capitolul II (Încadrarea și promovarea personalului contractual) și Capitolul III (Drepturile, obligațiile și răspunderea personalului contractual - art. 538 – art. 555).

3. Legea nr. 272/2004 privind protecția și promovarea drepturilor copilului, republicată, cu modificările și completările ulterioare:
Tematică asociată:
· Capitolul II, Secțiunea a 2-a – Sănătatea și bunăstarea copilului (art. 46 – art. 49);

· Capitolul II, Secțiunea a 4-a – Protecția împotriva abuzului, neglijării sau exploatării: obligația personalului medical de semnalare a cazurilor de suspiciune de abuz/neglijare (art. 94 – art. 98).

4. Legea nr. 123/2008 pentru o alimentație sănătoasă în unitățile de învățământ preuniversitar, cu modificările ulterioare:
Tematică asociată:
· Principiile care stau la baza alimentației sănătoase a copiilor în unitățile de învățământ;

5. Hotărârea Guvernului nr. 566/2022 pentru aprobarea Metodologiei de organizare și funcționare a creșelor și a altor unități de educație timpurie antepreșcolară, cu modificările și completările ulterioare.

Tematică asociată:
· Capitolul III (Conţinutul educativ al activităţii de educaţie timpurie antepreşcolară)

·  Capitolul IV (Resursa umană angajată în unităţile de educaţie timpurie antepreşcolară)
B. SPECIFIC PENTRU POSTUL DE ASISTENT MEDICAL GENERALIST (S / SSD)
1. Ordonanța de Urgență a Guvernului nr. 144/2008 privind exercitarea profesiei de asistent medical generalist, a profesiei de moașă și a profesiei de asistent medical, precum și organizarea și funcționarea Ordinului Asistenților Medicali Generaliști, Moașelor și Asistenților Medicali din România (OAMGMAMR), aprobată prin Legea nr. 53/2014, cu modificările și completările ulterioare:
Tematică asociată:
• Capitolul I – Exercitarea profesiei de asistent medical generalist, a profesiei de moaşă şi a profesiei de asistent medical (art. 1 – art. 23);

• Capitolul II - Secțiunea I - Dispoziţii privind facilitarea dreptului de stabilire pentru asistenţi medicali generalişti, moaşe şi asistenţi medicali (art. 24 – art. 36).

2. Ordinul ministrului sănătății nr. 1.761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, cu modificările și completările ulterioare:
Tematică asociată:
· Norme Tehnice privind curăţarea, dezinfecţia şi sterilizarea în unităţile sanitare publice şi private

· Procedurile privind evaluarea eficacităţii procedurilor de curăţenie şi dezinfecţie

· Procedurile recomandate pentru dezinfecţia mâinilor, în funcţie de nivelul de risc

· Metode de evaluare a derulării procesului de sterilizare şi controlul eficienţei acestuia

C. SPECIFIC PENTRU POSTUL DE MEDIC (0,25 NORMĂ)
1. Legea nr. 95/2006 privind reforma în domeniul sănătății, republicată, cu modificările și completările ulterioare:
Tematică asociată:
Titlul XII – Exercitarea profesiei de medic:

· Capitolul I: Domeniul de aplicare. Exercitarea profesiei de medic (art. 376 – art. 389);

· Capitolul II: Drepturile și obligațiile medicului (art. 390 – art. 396);

· Capitolul III: Nedemnități și incompatibilități (art. 397 – art. 399);

· Capitolul V: Răspunderea disciplinară (art. 451 – art. 462).

2. Decizia Colegiului Medicilor din România nr. 3/2016 privind adoptarea Codului de deontologie medicală:
Tematică asociată:
· Titlul I: Principii fundamentale ale exercitării profesiei de medic (art. 1 – art. 15);

· Titlul II, Capitolul I: Consimțământul (art. 16 – art. 26);

· Titlul II, Capitolul II: Secretul profesional și accesul la datele medicale (art. 27 – art. 33);

· Titlul III, Capitolul I: Relațiile dintre medici și pacienți (art. 34 – art. 42);

· Titlul III, Capitolul III: Relațiile profesionale cu alți profesioniști din domeniul medical (art. 51 – art. 55).

3. Ordinul ministrului sănătății nr. 1.456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modificările ulterioare:
Tematică asociată:
· Dispoziții generale și norme privind structura funcțională a spațiilor (art. 1 – art. 16: dimensionarea sălilor de grupă, dormitoarelor, izolatorului și circuitelor funcționale în creșe);

· Norme privind microclimatul, ventilația, încălzirea și iluminatul în spațiile destinate copiilor antepreșcolari (art. 17 – art. 28);

· Norme de igienă privind regimul de viață și procesul educativ în creșe (art. 29 – art. 43: programul de somn, aerisirea, alternanța activităților, călirea organismului);

· Norme de igienă privind alimentația și funcționarea blocului alimentar în unitățile de antepreșcolari (art. 49 – art. 60).

Notă: Toate actele normative menționate în prezenta bibliografie se studiază cu modificările și completările ulterioare, în forma lor consolidată și în vigoare la data publicării anunțului de concurs.
V. DISPOZIȚII FINALE ȘI DATE DE CONTACT
Probele de concurs sunt: selecția dosarelor de înscriere, proba scrisă și interviul. Sunt declarați admiși la proba scrisă, respectiv la interviu, candidații care au obținut minimum 50 de puncte din maximum 100 de puncte acordate pentru fiecare probă.

Relații suplimentare detaliate privind atribuțiile din fișa postului și formularele tipizate de înscriere se pot obține la compartimentul Resurse Umane – Salarizare, Abrud, Piata Eroilor, nr.1, jud. Alba, email resurseumaneprimariaabrud@yahoo.ro, tel 0258780519 
    PRIMAR,








TUHUT RADU MARCEL


                                              COMPARTIMENT








       RESURSE UMANE-SALARIZARE
                                                                                                 MERA RODICA
